
Ex eo usque tempore .quo humorisrni impe- 
rium a nova celeberrimi Hoffmann nervosa theo- 
ria eversum fuit, juxtaque illius pnncipia, verum 
solidi vivi systema Cullen primus excogitavit, no- 
vae vitalibus motibus datae sunt leges , novaeque 
de die in diem viventi nbrae animali proprietates 

ortum habuere . 

Ex hujusmodi interea disciplinarum studio pro- 
ficiscitur, ni fallor, cognitio de iis praeter natu- 
ram motibus, quos animalis nbra quibusdam in- 
tervallis serius ocyus repetit, eamdem formam 
mofbosam sponte regignens, cui jamdudum or- 
ganico alicui textui inhaerens pathologica condi- 
tio evolutionem dabat. * 

Proprietas haec, sane admirabilis, ex systema- 
tis nervosi contemplatione potissimum innotescit, 
cum ipsum naturalem illam accipiat proclivitatem 
ad fortiores ac vehementes reproducendas sensa- 
tiones, quae illud prius exagitaverant . ld pro- 
pterea ex terrore, ira, et in universum acrioribus 
animi motibus saepe saepius efficere unicuique 
compertum est. : 

Neque usque huc quis potuit priorem hujusce 
reminiscentiae generis causam, qua partes sensi- 
biles praestant, palam facere. Verum ex physiolo- 
gia satis evincitur, validiores magisque exaggeratas 
impressiones illam indueerc dispositionem , vel in- 
ter se ita adsociari, ut aliae per se, alias repro- 
ducant, dum contra mitiores funditus delentur vi 
earum successivae continuaeque repetitionis. Haec 
quidem fibrae viventis agendi potestas certa atque 
constans est, quo magis a physiologis perpensa, 
eo magis practicorum .mente perperam neglecta, 
vel certo indifferens apud eos habiu fuit, etsi 
clarissimus Bordeu jam edocuerit, et summopere 
commendaverit therapeuticae ope physiologiae lu- 
cem praebere, et physiologiae ope therapeuticae, 
cum comparationem crisium inter et glandularum 
opus, febrem et digestionis functionem etc in- 
stituebat. 

Et re quidem vera, si legcs quae individuum 
servant, eaedem porro sunt, licet modificatae, 
mutatae, et fere dicam praeter naturam positae, 
quae in morbi statu fibrae motibus praesunt; et 
si cognitiones quae extant quoad animalis, quod 
vivit phaenomena, illa animalis, quod moritur, in- 
quirere et cognoscere ducunt; morbi habitudinis 
«fformatio ita certa videtur, quemadmodum cer- 
tum est impressiones, sensationes, et ideas, rur- 
sum excitari, cum semel excitentur, et sponte re- 
produci, quin novae hujusce motuum repetitio- 
nis causa reapse in organa quae moventur, agat. 
• Quapropter illud supervacaneum esse haud pu- 
to nonnulla generatim tradere quoad horum mor- 

borum classem, ut facili ncgotio distinguantur a 
morbis ut dicunt intermittentibus, processu mor- 
boso permanenti periodo innixis, cum quibus con- 
tinuo permiscentur, ostendere insuper quantum 
habitudo generatim polleat influentiae ad morbos, 
ita dictos accessionales procreandos. 

Habitudinis morbus ita posset defmiri: afle- 
ctio illa quac plus minusve longis intervallis spon- 
te excitatur nostris in textibus illius vi tenden- 
tiae, qua pollet vivens fibra, ablata etiam causa, 
progressivam pathologicorum motuum seriem re- 
petendi, ea tantum de causa quia excitati et mi- 
nori majorive temporis spatio alia vice continuatt 
fuere. Dicitur sponte % nam baec motuum repeti- 
tio accidit, quin ulla dcterminata causa in organa 
quae moventur, agat; minime vero quod quis in- 
distinctus et occultus impulsus in eadem organa 
specialiter influat. Nemo autem cognoscere jactet 
differentes internorum organorum status in diver- 
sis eorum actionum momentis, ut asserere possit 
hujusmodi habitualium motuum evolutionem per 
se oriri, nec ex reliquo oeconomiae animali pen- 
derc. Hic sibi pollicendi modus, nit prorsus ab 
illo VVolmar differre videretur, qui in corde suae 
Eloisae reconditos etiam pathematum gradus no- 
vissc volebat. 

Jlacc igitur tendontia hujusmodi motuum rcr- 
petitioni in actione posita, habitudo appellatur, et 
hac etiam ex parte perspecta, ipsa morborum pe- 
riodicitatis fontem aeque efformat, ab ipsaque or- 
do, quo omnia nostri corporis phaenomena prae- 
stant, pendct: cum jam Roussel assererc non du- 

bitarit, habitudincm esse quamdam artificii spe- 
ciem, quo natura suis in operibus uti voluit, ut 
haec majori praecisione, celeritate, ac regulari- 
tate perficerentur. 

Ex habitualium morborum examini evidenter 
ostenditur , has affectiones illorum morborum 
plerumque esse effectus, qui arcanis periodicita- 
tis legibus administrati, sub forma morbosa in- 
termittenti in lucem prodcunt. Accidit sane, fre- 
quentius etiam quam quod existimatur, accidit, 
inquam, ut, victa etiam omnino raorbosa condi- 
tione, hoc vel illo in viscere nonnulla praecipua 
aequali typi ordine insistant vel reproducantur 
sjmptomata, illa praesertim quae a sympathico 
nexu pendent, aut organica partium affinitate, 
punctum inter affectum et alios procul consen~ 
ticntes, rursus ita primitivam pathologicae con- 
ditionis pingens physiognomiam. 

Ceterum pernecessarium haud est, quod ut hi 
rnorbi proficiscantur, omni in casu longa adsit 
repetitio morbosarum actionum, quae a processu 
pathologico permanente excitentur. Cum enim 
animae attcntio summopere in nonnullarum sen- 
sationum reproductionem influat,vel ipsae gratae 
sint vcl molestae, et hinc etiam in morbosos mo- 
tus habituales ita efficiat, ut ipsi vi quidem levis 
lugacisque causae produci et rursum gigni pos- 
sint; ita sensatio quae alicui indifferens esset, ab 
alio valide percipitur vi causarum individualium 
quac ignorantur, potis hinc in systemate illam re- 
liiiquendi dispositioncra, qua in posterum habi- 
tualitcr rcnasci, produci et reproduci poterit. Im- 

munditiae aspectus nonnullis vomitum parit gra- 
vem, aut syncopem; morbi qui reproducuntur ad 
tempus, qum etiam causa quos antca excitavit, 
concurrat, scd illorum tantum motuum vi, eo fa- 
cilius a fibra excitati, quo intensior fuit attentio 
a sensorio illo momcnto concessa, quo a mole- 
sta illa sensatione commotus fuit. 

Videtur rcvera, juxta celeberrimi Patavii Phy- 
siologi sententiam, quod hac activi principii, vel 
del noi, tensione moleculae illorum textuum lon- 
giori intervallo amotae sint ; qua de re cum mutuam 
earum positionem et proportionem, ad quam na- 
tura sua Sll- 
sceptivitatis statu remanent, quod aptius illas in 
priorem praeternaturalem motum incidere cogit. 

Hic sese generandi modus quo pollent morbl 
habitualiter recurrentes, ipsis omnino proprius 
evadit; qui potissimum modus, uti dictum fuit, 
a peculiari individuali organizatione pendet : facili 
itaque ncgotio hac de causa, morbi istiusmodi di- 
gnoscuntur atque distinguuntur . Verum earum- 
dem circumstantiarum vi saepe saepius evenit, ut 
habitudinis morbo alla morbosa periodica forma 
adsocietur, ab activo processu morboso omnino 
pendens, et viceversa; et ita mixtum, aut irrita- 
tivorum motuum (dysaffinium videlicet, nec fibrae 
naturalium) et sensorialium cateua efformatur. 
£t hoc ex eo facilius fit, quod sicuti non omnes 
multiplices organici textus, eodem in gradu ea 
praestant proprietate, qua ut semel mutationi ob- 
noxii fuerint in eamdem relabi tendunt, cum hoc 
ex majori molecularum mobilitate quibus iidem 

textus componuntur, pendere videatar, quae mo- 
bilitas propria est eminenti in gradu systematis 
nervosi; ita accidit ut, morbo periodico perdu- 
rahte, processui innixo pennanenti, neque tan- 
tum intenso, nec in partibus parvi faciendis po- 
sito, symptomata maxima ex parte, illa potissi- 
mum quae cum a systemate sentienti pendeant, 
alia supereminent in morbosae formae composi- 
tione, facili negotio habitualia evadant, nec ad 
certum usque tempus vigenti processui morbo- 
fto respondeant, et symptomatibus quae ab ipso 
ortum immediate ducunt, confundantur. 

Ex hoc autem fit, ut morbi habitudinis mini- 
me distinguantur,. ita etiam nonnullae periodicae 
morborum formae, illique una simul empirice per- 
tractentur. Ceterum anatomiae pathologicae in- 
stitutiones videntur maximam medicorum partem 
docuisse, morbos, ita dictos periodicos, nil aliud 
esse, quam morbosas formas ab activo pendentes 
processu,in hoc vel illo incepto viscere , diversas 
hinc juxta locum affectum, genium et gradum 
morbosi processus, aliasque circumstantias indi- 
viduales. Morbi itaque periodici, si proprie lo- 
quamur, nil aliud sunt quam morbi continui : et 
itala medicina , quae in febribus intermittentibus 
morbosi status contmuationem in diebus accessu 
carentibus considerat, etiam hac ratione Hippo- 
cratis ahorumque graecorum medicorum vestigia 
scquitur. 

ln morbis igitur periodicis phaenotnenon re- 
iteratae eorura apparitionis per intervalla, effe- 
#tus est alterationis permanentis idiopathicae tex- 

tuum qut moventur, aliorumve sympathice vel or- 
ganico nexu illis inhaerentiunv, quae alteratio si 
ad eminentiorem gradum per statuta intervalla 
suhlevatur, aut ignotis de concausis vividius sen- 
titur, vel periodico acccssui locum praebet, si 
antea' apparatus phaenomenologicus secreto tan- 
tum aut datis intervallis dignoscebatur ; vel mor- 
bosae exacerbationi, si pathologicae hae expres- 
siones quamdam induebant intensitatem . Habitu- 
dinis morbi contra etsi aliquando pathologicae 
perturbationis effectus sint, minori vel majori 
temporis spatio extructae hoc vel illo puncto 5 ta- 
men a se existunt,et a se repetuntur, quin mor- 
bosa adsit causa quae quondam illos excitavit ; 
partes quibus destinantur functionibus obediunt; 
intervalla quae unam alteramque morbosam inter- 
cedunt repetitionem , intervaila sunt physiologica 
et vi tantum vel pluries repetitorum morbi a- 
ctuum, vel attentionis a sensorio conccssac, in 
statu expectationis actioni remanent; qui status, 
ni fallor, parum ab eo differt, quo impressiones 
semel per cerebrum a sensuum organis diffusae, 
ibi praedispositionem illas producendi rursumque 
illas gignendi relinquunt. 

Quod si stricte perpendatur in habitudinis mor- 
bis eiementorum amotio et molecularum in tex- 
tibus morbosae repctitioni coactis, pathologicae 
periodicorum morborum conditioni respondenti, 
in gradu tantum variae, asseram, hunc mutatio- 
nis statum ita per continuam semper idcnticarum 
morbosarum impressionum repetitioncm halitua- 

lem evasisse, ut earum intervalla numquam pa- 
thologicis signis «ubjiciantur . 

Reale hoc inter habitudinis morbos et pcriodi- 
cos discrimen, quod tum ab intima eorum esscn- 
tia, tum cx sese manifcstandi modo deducitur, 
ita facilc agnosci haud poterat, donec maxima 
therapeuticorum pars in determinanda intima mor- 
borum essentia, visibilioiem partem, aut eviden- 
tiores eorumdem morhorum manifestationes per- 
penderct. Ipsi autem taittum perpendentes actum 
quo praestant sese reproducendi per intervalla 
nonnullae affectioncs, et quidquid ad morbosi ac- 
cessus periodum spectat, accuratum omisere exa- 
men lllius intermedii momenti, quod accessus dis- 
jungit; qua de re obscuras illas ignorarunt phae- 
nomenologicas notiones, quibus ad trutinam rite 
convocatis, aliis datum fuit proprias horum mor- 
borum pathologicas inveniendi conditiones, qui 
modum postea illos agnoscendi, iisdemque ratio- 
nalem curationem instituendi perscrutarunt. 

Accuratum itaque examen mediorum, quae mor- 
bosas habitudines solvere plus valent, diversitas 
proinde effectuum, quos eadem media pariunt, si 
morbosis formis periodicis pathologico processu 
continuo activo suffultis administrentur, eo magis 
necessitatem corroboraverit, discrimen nempe in- 
stituendi duas inter hujusmodi morborum classes, 
illasque in nosologia distinguendi. 

Plurima media, quae ars medica ad repellen- 
da* morbosasque solvendas habitudines idonea no- 
>it, oiunia ad unum potissimum actum spectant, 

Dovam videlicet impressionem artificialiter exci- 
taodi, quae habitualem morbosam superet et au- 
ferat sensationem; cum jam tritura sit illud phy- 
siologiae axioma; duo ideae vel sensationes uno 
eodemque tempore in sensorio simul existere no- 
quaquam possunt; nam his fortior ipsum occupat 
et dominatur sensorium prae illis quae in illo lo- 
cum antea habuere. Hic agendi modus, ab anti- 
quis improprio vocabulo actio devians aut deri- 
vans, a recentioribus potiori jure actio perturbans 
appellatus, ille quidem est, qui suo tempore et 
constanter administratus periodicum habitudinis 
morbum expugnat. Et sane, si causa praecipua 
quae morbosos habituales motus suscitat, est, uti 
dictum fuit, status ille attentionis quam adhibet 
sensorius eo in actu quo accipit et percipit prae- 
ternaturales sensationes, medium illud quod illora 
distrahere, et ab hoc statu amovere valet, ad mor- 
bum quoque directe prottigandum ab illo imme- 
diate procedentem aptius erit. 

£x eo autem quod facili negotio periodici mo^ 
bi permanenti insigniti processu, cum habitualibus 
morbosis formis nectuntur, haud difficulter intel- 
ligitur, quomodo iidem periodici morbi illorum 
mediorum ope aliqua ex parte proHigari possint, 
quae leges habitudinis solvcre valent, dum mor- 
bos ab ipsa tantum proficiscentes radicitus supe- 
rare queunt. En alia circumstantia ob quam in- 
discriminatim considerati fuere. Essentiale tamen 
discrimen semper superest, quod nempe, ablatis 
habitudinis legibus, habitudinis quoque morbus 
#lirecte aufertur; periodicus ex adverso latitat tah- 

tum, vel silet,cum adhuc elementum quod illurtr 
alit morbosus nempe processus adsit, quo vigente 
symptomata etiam habitudinis novuju percipiunt 
impulsum, novamque evolutionem« 

In motuum itaque irritativorum et habitualium 
curatione vel causa adhuc adest, quae irritatio- 
nem fovet, et methodus perturbans postremos 
compescit motus ephemeram turbae quietem con- 
ciliando; vel affectio sensorialibus habitudinis mo- 
tibus taotum componitur, et methodus perturbans 
morbum radicaliter potis est profligare. 

Ita saepenumero nobis videre in praxi occurrit 
organizationis vitium, causam irritantem, compri- 
mentem, distendentem etc. ab organo pulmonali 
dissitam longo tempore asthmaticam recurrentem 
alere affectionem. Hoc in casu, si ars vivam pa- 
riat sensationem in partibus a puncto affecto 
(quod sensorium occupet) longinquis, et agat ne 
ille irritationes sentiat locales, nec alias quae hi- 
sce adsociantur (uti per uffiones, fortes vesica- 
torios, novas validioresque fit sensationes ) , ali- 
quando irritativam sensationem, er pulmonalem 
convulsioncm suspendere datum est. Verum uti- 
litas ad tempus tantum est, organicum scihcet 
supcrest vitium, causa irritans, comprimens, di- 
stendens etc, nisi vero, ut aliquando accidit, 
remedium quo utitur aliquam secundariam actio- 
nem in processum morbosum amovibilem exer- 
ceat, et uno eodemque tempore duplicem mor- 
bum dcbellet. Constans e contrario evaderet va- 
letudo, si asthma, vel illa, quaecumque sit con- 
vulsio, simplex morbosus habitualis motus esset, 

vel spontanea rcgencratio motuum a perturbatio- 
ne victa proficiscentium , uti esset a verminatione 
depulsa, ab uteri procidentia ad pristinum statum 
restituta, a cupo jam jam superato ovarii phlo- 
goseos processu v aliisque hujuscemodi. Radicalis 
igitur fuit curatio puellarum epilepsia correpta- 
rum instituta a Boerhaave, cum ipse, candenti di- 
stricto ferro, in illas irruit, ut in easdem timorem 
incuteret; verum nisi ex parte igneum dementi- 
bus furorem imminuebat Mozon-Coz , cum de re- 
pente emphaticis iJlos exhilarabat concentibus, vel 
in eorum cellulis paciferum demittebat angelum, 
vel daemonem fumum flammasque vomentem . 
Habituales enim erant epilectici illi accessus; fu- 
rensque illa mania quoddam erat sensorialis et ir- 
ritativi commixtum. 

Quoad vero horum mediorum perturbantium 
applicationem animadvertendum est, quod cum 
varii adsint gradus in vi multiplicium habitudinis 
affectionum eo tempore quo morbus periodicus 
motus habitudinis sensoriales patefacit, ad illud 
usque tempus quo hi motus habituales consene- 
scunt; ita pernecessarium est nonnullas extare 
normas, quae magis consentaneum hujusce alte- 
riusve remedii usum ostcndant; quemadmodum 
etiam hoc mos obtinet in excitantium vel depri- 
mentium remediorum administratione quoad alio- 
rum morborum therapiam, in quibus, quantum 
fieri potest, sdoiulum inter et controstimulum, et 
delicientis aut excedentis excitamenti gradum pro- 
portione uti constanter oportet. 

Postquam taJi pacto de habitudinis morbis 

neratim disseruimus, et ostendimus quomodo ipsi 
diflerant a periodicis morbis a permanente enutri- 
tis morboso processu tum intima eorum essentia, 
tum varto sese manifestandi modo, tum etiam me- 
diis quae ad eorum curationem instituendam po- 
stulantur, postquam eodem tempore necessitatem 
pertractavimus cognoscendi quando de simplici 
habituali motu agitur, qUando de morbo periodico 
processui activo continuo conjuncto, quando deni- 
que dc affectione motibus composita habitualibus, 
deque epermanente procesu pathologico; opportu- 
num est referre influentiam quam habitudo gene- 
ratim in morborum periodicorum evolutionem 
cxercet, ut inagis magisquc studium hoc interes- 
se possit, et fallaci morbosarum complicationum 
doctrinae lux afferatur. 

, Celeberrimus Ambri cum novam edidisser de 
temperamentis doctrinam , multiplicibus illatam 
modis quibus excitabilitas agere potest, juxU 
summi Darwin sentcntiam, magnam claro in mo- 
do ostendit inHuentiam, quae in periodicos acces- 
sus morborum reditus ab habitudine exercetur. 

Non ignoramus itaque fibrae viventis suscepti- 
vitatcrn ad suos motus peragendos minime omni- 
bus in systcmatibus aequalcm esse , nec omnibus 
in individuis; quin immo ubi aliquis motus perii- 
ciatur, torpescunt alii, illique veluli subjecti eva- 
dunt. Hinc hac de re Boerhaave asseruit, genio 
necessariam esse conspicuam cerebri mobilita- 
tem, sed ipsam absque debilitate existere non 
posse, dum ex adverso, corporis robur spiritus 
dcbilitati inhaeret. Ex hoc elucet, quod cum ad- 

sociationis motus sint liberi et prompti in indivi- 
duis habitudini facile pronis, quicumque sit mor- 
bosus status in quem fibra labatur , illam motuum 
vel actionum seriem quas aliis vicibus peregit, re- 
producere, ut ita dicam, conatur; accessionalem 
hinc morbi forma induit habitum , vel peculiarem 
motus modum symptomata concipiunt, qui in in- 
terrupta actionum serie per certa temporis spa- 
tio recurrente consistit. 

Haec adsociabilitatis vis, aut spontaneae faci- 
litas reproductionis nonnullorum naturalium, vel 
praeternaturalium motuum quotiescumque praeva- 
leat, haud certe morbi formae dirigit normam , 
aut quanta est symptomatum progeniem admini- 
stratj monitum profecto sit, quod ipsa secunda- 
rie tantum inHuit, signaque pcculiaria ncc a mor- 
bi genio dependentia ejusmodi formae morbosae 
imprimit. 

. Hinc habitudo praeterquam ipsa pariat et ex- 
citet affcctiones accessionali insignitae charactere 
contractam propter facilitatem morbosas repeten- 
di formas aliis productas vicibus; infiuit etiam se- 
cundarie alios in morbos, tum si ipsi morbosam 
intermittentem formam induant, cum (quod ac- 
curato eget examine) si morbus per se libentius 
tvpum accipiat continuum, quibus circumstantiis 
unum ex praecipuis criteriis tegitur, quibus sae- 
pius quam oportet medicus ad morbi essentiae 
characteres instituendos utitur. Patet igitur cur 
Itard existimaverit morborum intermittentiam nil 
aliud esse, quam simplicem modificationem parvi 
facicndam, et cur italus Rasori asserere non du* 

bitaverit quod U conckiudere del fenomeno delV in- 
termittenza o chiara od oscura ella sia, & un con- 
ckiudere a rischio d* ingannarsi sovente. 

Ipsi revera morbi, qui cursu solvuntur, uti 
vplurimi dicunt, ordinario 9 quemadmodum essent 
inflammationes , haud raro intermittentiae for- 
mam alicui eorum praecipuo phaenomeno tri- 
buunt . Tali pacto angioites ita claris aliquando 
insignitur remissionibus , ut medicum illius ne- 
scium fallat, extraque tcmpus spe acgrotum il- 
ludat. Quod phaenomeuon, juxta Hodgson, ex 
eo oritur quia membraiia naturae scirrhosae in- 
fiammatione corripitur. Vcrum hoc omni in an- 
gioite haud semper observatur, et frequenter hoc 
quidem invenire est in inflammationibus textuum, 
qui contraria etiam praediti sunt natura. Vide- 
tur phaenomenon hoc magis ab occultis variae 
organizationis variorum individuorum legibus pen- 
dere, quam a processus indole, vel a Ibci affe- 
cti natura. Optime hinc Fridericus Hoflmann as- 
seruit minorem esse nostroium afiectionum mot- 
bosarum diversitatem , quam subjectorum diver- 
sitatem, quae semper ex parte medici accura- 
tioribus eget meditationibus. Haoc facta, ut opi- 
nor, ea sunt, quae a sapientissimo Pincl perspe- 
cta in causa fuerunt, cur ipse china modice ute- 
retur, atque Broussais cupas gasthtes a febre in- 
tcrmittenti tectas invenit, quacque in perpetuum 
celeberrimum veterum aphorisma ubi intermissio 
ibi china prorsus proscripserunt . 

Verum ut evidentius eluceat maxima influcntia 
quam in periodicos morborum accessus reditus 

habitudo exereet, animadvertere suffieiat, quae- 
nam sint affectiones magis familiares illis indivU 
duis, in quibus cum vis adsociabilitatis praeva- 
leat et facilis promptaque sit, ideo aptiora sunt 
ad habitudinem efformandam • Constitutio haec , 
quae a clarissimo Ambri temperamentum vocatur 
sympathicum , individua eadem praedita, ut ipsc 
existimat, disponit ad facilem in morbos accessus 
Japsum, qui morbi difficilhme debellantur, et vi- 
cti facile redeunt. Ratio per se clare patet. 

Contrarium porro dicatur de physicis illis con- 
stitutionibus in quibus volubilis est fibrae motus 
inconstans, €t idcirco temperamenta versatilia ap- 
pellantur. In hoc cum facili negotio longo tem- 
pore tionnulli actus rcpcti nequeant, adsociabili- 
tas fere amittitur, nec habitudincs efformantur, 
qua de causa hisce in individuis saepe ac sae- 
pius intermittentiae symptoma haud apparet, e- 
tiamsi morbi relativi quibus aggrediuntur, tali 
dole prae4iti sint qua sub aliis circumstantiis cvo- 
lutionem ipsi concedere valent. Anne haec esset 
ratio, qua china china aliquando nonnullis febri- 
bus gressum prohibet, in quibus nullo diei mo- 
mento vera intermittentia inveniri potest, causa 
praecipua hujusce remedii abusus ? Juvenilis sane 
suspicio est, accuratiori ideo indiget perscrutatio- 
ne. Videtur certe hiscc in individuis propter ar- 
canas organizationis leges, vivens fibra ob pro- 
cessum quemcumque morbosum inordinato motu 
posita, ita facile gressum comprehendere haud 
posse, nisi prius omnino fomes morbosus extingua- 
tur; dum ex advcrso in oppositis constitutionibus 

hi motus silent, suspenduntur , rursumque repm- 
ducuntur independenter ad certum usquc punctum 
a praesente causa morbosa. Ergo jure meritoque 
illustris'Vallcsius dixit, quod perfecta temperamen- 
torum cognitio divinitati similem medicum effice- 
ret. Et sane, ait Alibert, in hac cognittone artis 
difficultas consistiu Una ipsa docere valct quae- 
nam sint generalibus therapeuticae dogmatibus cx- 
ceptiones concedendae. 

Quod si ego ad practicas confugere vellcm ap- 
plicationes, procul dubio amplum mihi iter stra- 
vissem; verum praeterquam quod istae quotidie 
prospiciantur , certo a meo discederem fine quo 
insigniri debet dissertatio ut summi laureae ho- 
nores capiantur. Antequam tamen meae cutcum- 
que oratiunculae finem imponam, medicis com- 
mcndare peropto, ut ipsi cum perillustri exornati 
sint observatorum nomine, studeant omni labore 
cognoscere, quando morbosa phaenomena a mor- 
bosis alterationibus praesentibus proticiscantur, et 
quando effectus sint morbosae tantum habitudinis, 
atque orani studio illa momenta perpendant, quae 
remissionum et, quod majus est,morbosae inter- 
mittentiae periodos constituunt; oportet enim ut 
expressiones magis tacitae intelligantur, ut magis 
parva statuantur lineamenta, umbraeque minus 
visibiles, ut ipsi naturae interpretum, infirmita- 
tumque cognitorum nomen jure meritoque con- 
sequantur. 

THESES DEFENDENDAE 



L 

Ad repetitiones tendentia systematum viventium 
propria, accessus morbis praedisponif. m 

1L 

Nulla alia animalis actio ita facilis est exequen- 
di, quam sunt repetitiones, per vim adsociatio- 
nis quam acquirunt, et habitudinis. 

UL 

Motus sympathici morbos complicantes priores 
sunt qui habituales efficiuntur. 

IV. 

Jfntermittentia morbosa dubium sistit praesidium 
medico morborum essentiam inquirenti. 

V. 

Apyrexiae tempus in fcbribus intcrmittentibus ae- 
que ac accessus studium mcdicum attentum 
postulat. 

VL 

Mentis opcrationum studium a vitae operatione 
sejungi nequit, cum ab iisdem legibus regatur. 

Instaurato, libereque suscepto et exculto philoso- 
phiae studio, scientiae quamplurimae erroribus et 
miseriis ereptae, quibus ipsas infelix temporum ra- 
tio tot aetatibus implicabat, ad eam tandem prin- 
cipiorum unitatem, certitudinem et adplicationem 
perductae sunt, ut civilis sapientiae ct culturae, 
quibus haec aetas gaudet, fontes non perituri, immo 
usque uberiores. merito depraedicentur. Ast quod- 
nam inter praesentium studia, et miseras speoula- 
tiones intercedit discrimen, quibus priores aetates, 
ante instauratas litteras, delectabantur? Non amplius 
caecum auctoritatis obsequium, non amplius illa no- 
tiones abstractas excogitandi libido, nec perpetuae 
illae disceptationes de principiis theoreticis, non 
aliunde haustis, nisi ab alacri imaginandi potentia, 
hominum mentes decipiunt, et ad avia rapiunt. 

Contemptis quidem vanis imaginationis illece- 
bris, stultoque veteris magisterii cultu, mente, ani- 
moque liberis, in naturae viscera, quousque licuit, 
itum est: hinc scientiarum aliquae ex nihilo fere 
elicitae, aliae mirifice locupletatae, aliae demum ad 
summum perfectionis fastigium elatae sunt. Quod 
praecipue de scientiis quae studia et investigatio- 
nes in rerum naturam, ceu proprium et proximum 
objectum, convertunt, quadam dulcedine admira- 
mur; ipsae enim nunc temporis summo ardore, vo- 
luptateque late per Europam excultae, novis sem- 

per cognitiouibus. mirisque inventis, prae caeteris 
locupletantur. 

Quamvis vero fatendum sit, medicinam, disci- 
plinarum naturalium sororem, tum ex objecti, tum 
ex temporum difficultatibus non aequo pede pro- 
gressara esse; tamen si medicinam, quae nunc est, 
cum veteri comparemus, erit quidem ut nobis gra- 
tulemur, bonumque de futura ejus fortuna prae- 
sagium faciamus . Jam ab immemorabili aevo cul- 
toribus studiosissimis medicina gavisa est. Homini 
innumeris morborum formis ebeu! obnoxiura, mo- 
dum tuendae et servandae valetudinis, dehciarum 
vitae fundamenti, pie cdocebat: aegrotantem sub- 
sidiis et solatiis donabat, quibus praestandis natura 
impotens, suam admirandara creaturam miserrime 
prcssam et morti sacram dolebat. Observatione et 
cxperientia ducibus, pedetentim ars salutaris incre- 
vit; et Hyppocrates, sumraus ille medicinae pater, 
spectantiora principia coUexit, convenienter adpli- 
cavit, et fundamenta aedificii statuit, quod brevi ad 
veram hominum utilitatem surrecturum videbatur. 
Sed paullo post a recta via, quam bonus et honora- 
bilis senex patefecerat, recessum fuit ; et pro factis 
eorumque sagaci analysi , simplices mentis conce- 
ptioncs, vana imaginationis ludibria in usum voca- 
ta sunt ad modos existendi et aegrotandi humanae 
naturae expUcandos. Hinc ad densas tenebras im- 
minuendas, quibus phaenomena vitalia et morbosa 
circumdantur, incerto potius et fallaci bypothesium 
lumine, quam sedulo ct patienti examiue, aptisque 

experimentis, usi sunt. Hinc mentes in intrieatos, 
quasi dixerim, labyrinthi errores inciderunt, unde 
exitus dimcillimus quidem, non esse non poterat 
Sed error gravissimus, errorum antecedentium effe- 
ctus legitimus, tandem emersit; nam medicinae cul- 
tores, quura alias scientias ad principiorum simpli- 
citatem et unitatem, quousque sana philosophia con- 
cesserit, evectas, ideoque plurimum progTedi ani- 
madverterint , hanc et medicinae dotem conciliare 
statuerunt. Et bene quidem; sed bypotheses, con- 
suetudinis vi et temporis auctoritate in Jeliciis ha- 
bitas, relinquere non potuerunt: quo factum est, 
ut suprema scientiae principia ex regnantibus hjr- 
pothesibus elicerentur,naturae observatione et inve- 
stigatione posthabitis. Vim vitalem, vel sui generis, 
utcumque vocetur, principium excogitarunt; idque 
cardinem posuerunt systematum quae, varia ratioue 
modificata, ad nostra usque tempora viguere, scien- 
tiae progressum inhibentia, immo ipsam in infan- 
tia per saecula retinentia. Attamen nullo tempore 
defuerunt fidi priucipiorum custodes, quae summus 
Hyppocrates , omni Jaude major, pro cunctis futu- 
ris aetatibus praeparavit In iliis principiis altiorum 
notionum germina perspexerunt, ipsa apte adplica- 
runt, spemque rei in melius usque mutandae, fir- 
marunt Medicina quae ortum suum ab observatione 
et experientia duxit, nunquam erit, quod alio fonte 
increroenti et perfectionis gradum attingat Si re- 
ctius, adcuratius, et majori patientia morbos consi- 
derabunt philosophi, utiles exinde cognitiones hau- 



Digitized by Google 



8 

rientur,unde partiuro singularum adtributa 5 mutuae 
ipsaruro relatioues, roirabiles barum relationum ef- 
fectus patebunt, ideoque obscurae aberrationum cau- 
sae 5 temporis progressu 5 in lucem prodibunt. Len- 
tum quidem erit scientiae iter, ardua enim via, et 
argumentum difficile. Systematicorum gloria non 
hallucinati, pulcbris et ingeniosis doctrinis baud de- 
cepti, praecepta quae aetatum experientia nostros 
magistros edocuit, licet a multis flocci babita et 
despecta, fida mente sequemur: facta singularia li- 
bera observatione colligemus, et in scieutiae tbe- 
sauro magis magisque augendo ponemus 5 ut cui- 
libet philosopho et medicinae cultori copia sit ea 
contemplandi, disquirendi, et rectae analysi sub- 
mittendi. Sic theoriae medicae forma praestantior, 
et arti practicae, cui nos sacramur, major utilitas, 
quod maxime in votis est, conciliabitur. 

Hisce paucis, quaedam de angiotide Jictitaturo. 
praeludere visum est, ut quid ipse de medicina sen- 
tiam, si essent qui legerent, exinde noscant. Hae 
quidem pagellae 5 moris tantum necessitate non spe 
laudis couscriptae, vix ortae iu teribuut, quod nostra 
quidem pace eveuiat; ipsas enim, tenuitatis causa, 
raeliora fata expectare non possunt. Nihilo tamen 
minus ii semper erunt animi nostri sensus, ea sem- 
per erit sententia, nunquam fore ut medicina sum- 
mum honoris fastigium attiogat, nisi per praesidia 
modosque, quos superius evincere 5 conati sumus. 
Quamobrem hac auspicatissima luce, qua laurea 
medica solemnitcr honestamur, medicinae genium 

vehementer rogamus, nt medicorum labores illuc, 
quo uostra innuit sententia votaque spectant, con- 
cordi amore vertantur. 

Systema vasculare,universim consideratum, mul- 
torum morborum sedes est Facta pathologica, quae 
ad morbos systematis vascularis referuntur, meliori 
ordine disposita inveniuntur postquam, recentiorum 
laboribus, pars physiologica arteriarum et venarum 
novissimum tetigit perfectionis gradum. Nosologus 
potuit hinc facta, quae divcrsissimis syroptomatibus 
stipantur, antehac diversimode et segregatim consi- 
derata, in unum colligere; atque hinc factum est, ut 
ad unam familiam omnes organicae cordis alteratio- 
nes non solummodo referantur, sed vasorum etiam 
illorum, quorum organon istud vel fons, vel con- 
flueus, aliquo modo, considerari potest Vasa sangui- 
fera, quae flumina vitae Hyppocrates nuncupabat, 
et ipsa ramificationibus vascularibus instructa sunt 
copiosissimis, et nutriuntur, ut ars injectionis et plu- 
rima phaenomena morbosa, nulli abo elemento ana- 
tomico referenda, nisi systemati capillari, luculen- 
ter demonstrant. In hisce ramificationibua angioiti- 
dis substractum quaerendum est. 

Angioitis phlogosis vasorum significat, a graeco 
vocabulo quod significat vasum; et a terroi- 

natione ms,unde Graeci adjectivum composuerunt, 
quod, subintellecto vocabulo phlogosis^iim substan- 
tivam recepit 

Forsan recte definietur: Ea febris inflammato- 

riae species^ qiiae cum perceptibili systematis va- 
scularis adfectione congeneri . nexu causali sibi 
juncta adest 

jEtiologia. 

• 

Gausae hujusce morbi dividuntur in disponentes 
et occasionales : disponentes subdividuntur in con- 
genitas et adquisitas ; occasionales in dynamicas et 
mecbanicas. Ad disponentes autem congenitas refe- 
runtur: tenuitas vasorum dilicata, et majorum va- 
sorum irritabilitas. Quod autem reapse eo major sit 
dispositio ad bunce morbum, quo tenuius et sensi- 
bilius erit systema vasculare, a generalibus phlogo- 
seos doctrinis argumentamur, hisce ultimis tempo- 
ribus ad altissimam perfectionem a cl. prof. Tom- 
masinio perductis. Primum elementum, vel 5 uti dicit 
Goldonius, primus inflammationis factor est irrita- 
tio 5 quae semper ratione directa evolvitur cum par- 
tium sensibilitate . Celebris Van-Helmontii spina 
eo citius dolorem generat, quo impressionabilior est 
pars ab ipsius praesentia; dolor est symptoma irri- 
tationis, quae est primum phlogoseos elementum; 
quod si nou tollatur irritatio, congestio faciLlime 
immo necessario exoritur, et hinc inde phlogosis. 

Ad disponentes vero adquisitas spasmi et dolores 
antegressi, perpassae phlogoses, et febres vasculares, 
quibus a recentioribus quibusdam et febres inter- 
roittentes adsociantur. Phlogosis, cuicumque organo 
insideat. superala, veluti vestigium et funesta seque- 
la praegressi dominii, rcceptivitas morbosa inflam- 

mandi remanet: receptivitas quae proprie dici potest 
adaucta sensibilitas, vel major irritationis suscepti- 
vitas. Franck insuper, Grant, Vogel, Seele obser- 
valioues dicunt angioitidem quandoque a febre va- 
sculari originem ducere. 

Causae autem occasionales subdividuntur in Jy- 
namicas et mechanicas. Ad dynamicas referuntur 
conatus omnes vehementes dynamici in sensibilita- 
lem et motum operantes. Major potentiarum dyna- 
micarum conflictus,adaugens adfluentiam sanguiuis 
circulatoriam, activitatem circulationis per vasa irri- 
lata quoque adauget atque accelerat; hinc activi- 
tas magis intensa et accelerata in circulo vasorum 
majorum, adauget et accelerat pari gradu activita- 
tem circuli in vasculis minimis, quibus ipsorum 
tunicae gaudent. 

Ad occasionales mechanicas tandem referuntur 
omnes laesiones in vasa directae, praecipue si aeri 
externo adsociantur. Materiei puriformis 9 vel ico- 
rosac, vel quacumque alia ratione stimulantis col- 
lectio, potest hujusce morbi causa occasionalis roe- 
chanica fieri 9 per compressionem, erosionem, exulce- 
rationem inductas. Amputationibus, vasorum stran- 
gulationibus , irritationi vel recisioni funiculi um- 
Lilicalis. venae sectionibus frequentissima sequela 
est. Ad hunc ordinem tandem demandatur exce- 
dens vasorum distensio ex causa quacumque, vel 
ex. gr. a plethora vera, vel a plethora spuria. Quae 
omnes causae, topice primum agentes. ad uuiversum 
denique systema vasculare actionem diffundunt. 

Symptomatologia. 

Ea ipsa essentialia phaenomena, quae sunt pro- 
pria et specifica pblogoseos , angioitidem ipsam co- 
mitari solent. Tunicae vasorum inflammatorum ru- 
bicundae fiunt, sanguine replentur,lumescunL Quod 
si haec omnia observari non possunt in individuo 
aegroto, conspiciuntur in cadavere: quandoque, 
pro parte, in corpore vivo , si scilicct de vasis su- 
perficiem occupantibus agatur. Dolor phlogosim con- 
stanter comitatur; hinc vasa inflammata dolent. Cir- 
cumjacentes et continuatae nervorum propagines, a 
morbi processu veluti irritatae, animam aberrantis 
in illa parte normalitatis admonent; anima scilicet, 
juxta Jerominium, conditionem materialem doloris 
percipiL Si angioitis infelici superveniat venae sectio- 
ni, dolor erit tunc vehementissimus, et topice evo- 
lutus, vulneris scilicet loco; diffunditur postea, cur- 
sum et directionem sequitur vasorum infiammato- 
rum. Quandoque, raonet Reil, angioitis dolorera 
rheumaticum siraulat Pars omnis, cujus vasa phlo- 
gosi detinentur, si comprimatur, dolore vehementis- 
simo corripitur, ex vasorum, praecipue superficia- 
lium, mechanica irritatione. Calor urens in angioi- 
tide generatur; aegrotus ardescere dicit viscera, agi- 
tatur, et molestissimo igni, quo incenditur, solamen 
avidissime quaerit in frigore: sed inquietudo et con- 
citatio. refrigerio vix capto, iterum succeduut. Me- 
dicus per tactum adauctum noscit calorem ; urens 
reapse cutis; et intensior, ut inquit Reil, observatur 

calor circa vasa majora; quae observatio ci viri, ooa 
taotum facti iooititur vi, sed quoque physicae theo- 
riae principio: quo euim major est peripheria par- 
tis ardentis, eo major quantitas evolvitur caloris. 
Gordis relationes cum omnibus oeconomiae aniraa- 
lis organis id efficiunt, ut particeps ipsum reddalur 
omnium adfectionum quibus deprehenduntur. Hinc 
intelligitur quare, si morbo vexetur systema vascu- 
lare, cor, quod fontem circulationis physiologi con- 
siderant, ob maximam relationem, immo ob textus 
continuitatem cum vasis, veluti in compassionem 
trahatur. Pulsat revera frequenter adeo et violeoter, 
ut cordis percussiones in thoracem,velutifortes pal- 
pitationes,nudo oculo conspiciantur. Sub stethosco- 
pio auditur rumor corii recentis a Gollin inventi, 
vel ille subfricationis fusi. ambo circa praecordia , 
simplices, extimi, et normalium pulsationum soui- 
tus obscurantes. Arteriae omnes phlogosi correptae 
rara pulsant celeritate et activitate; sanguis hinc 
ab una ad aliam partem majori transfertur cele- 
ritate; mutationes materiae animalis sic adaugen- 
tur et intenduntur tum quoad propriam essentiam, 
tum quoad propriam energiam. Caput dolet vehe- 
menter, et quasi ferreo cingitur circulo; animus fit 
tristis et inquietus; somnus parvus, interruptus, agi- 
tatus, somniis terrificis turbatus; facies rubet, vi- 
sus hallucinatur, aurium adest susurrus; respi- 
ratio frequens et anxia; lingua arida et rubra. Ad- 
petitus nullus; dejectiones alvinae rarae, doiorosae; 
urinae rubro flammeae, quandoque sanguinolentae. 

Sitis ingens, cum potuum frigidorum vehementi 
desiderio. 

Quae tanta symptomatum caterva juxta gradum 
adfectionis plus minusve eminet, nec non a causa- 
rum diversitate modificatur. In illa v. gr. angioitide 
quae ortum duxit ab infelici venae sectione , labia 
vulneris primum aperiuntur, rubescunt, dolent, et 
tam superius quam inferius vulneratae parti juxta 
morbi processum angioitidis phaenomena manife- 
stantur, et s. p. 

Omnes et singulae nervosorum symptomatum 
species morbum quandoque comitantur; ita ut gra- 
vissimae diversorum morborum formae in conspe- 
ctum prodeant. Quum autem a topica venarum 
baemorroidalium phlogosi angioitis initium tlucit, tu- 
mescunt ipsae, rubent, et colorem induunt lividum. 
ardent; et si dirumpentur, alvus cruenta fit, et dolor 
localiter adaugetur, si praecipue alvi ponendae uc- 
cessitas insurgat, et s. p. 

Juxtamajorem vel minoremhujus morbigradum, 
qui a majori vel minori adparatu symptomatologico 
distinguitur, erit angioitis vel mitis, vel violenta. 

Illustrissimus Keil docet, angioitidem quaudoque 
idiopathicam , quandoque sympathicam inveuiri; 
quae differentia a recta causarum praecipue pensi- 
tatione desumitur. Ipse sapientissimus auctor an- 
gioitidem nunc simplicem, nunc compositam esse 
docet; potest, scilicet, simul adesse cum aliorum or- 
ganorum phlogosi, vel cum aliquo dolore, cujus- 
cumque speciei. Tunc autem erit cum aliorum or- 

ganorum phlogosi conjuncla, quum uuiverso syste- 
male sauguifero vasculari inflammato , aliquod or- 
ganon, quacumque de causa ad pblogosim contra- 
hendam magis dispositum, accendatur; ita ut alius 
processus morbosus localis per semetipsum vivens, 
et priucipalem complicans adfeclionem , statuatur. 
Haec dixit Reil ; nos autem in Reil sententiam non 
omnino convenimus : credimus enim, localem pblo- 
gosim sub aogioitidis dominio evolutam. eminen- 
tem primarii morbi vim constituere, ideoque neu- 
tiquam processum morbosum peculiarem esse con- 
siderandam. Quod a peculiari majori dispositione 
partis eminenter adfectae erit quidem repetendum, 
ut monet Reil; sed morbus erit semper unus idem- 
que. Hic autem adfectionis universalis eminens gra- 
Jus localis, extincta jam angioitide, potest quando- 
que persistere, et inflammationum organorum sin- 
gulorum particularia praebere symptomata; et tunc 
summopere localis adfectio medicorum attentionem 
exposcit. Huic adfectioni remedia in singulorum 
organorum pblogosibus commendata, opponuntur. 
Exacta autem, jam initiante morbo^diagnosi pronun- 
ciata, non confundet medicus philosopbus prima- 
riam illam cum succedente hacce secundaria adfe- 
ctione morbosa. Prodit quandoquc angioitis; et pro- 
dit, juxta Reil 5 cum synochae vel typhi charactere. 
Quaenam est synochae conditio pathologica? Eritne 
forsan phlogosis partium illarum, quae sunt veluti 
substractum angioitidis? Sic a Reimanno synocha 
definitur: Ea febris inflammatoriae species, quae 

absque perceptibili visceris cujusdam aut organi 
externi adfectione, nexu causali sibi juncta, adest 
Atqui, secundum Rostan, in illis praecipue organis, 
ex quibus notabiliora symptomata veluti ex fonte pro- 
cedunt, morbi conditionem insidere nobismetipsis 
persuasum habemus: hinc quid obstat ut dubitemus 
saltem, synocham simplicem, phaenomenis a vascu- 
lari systemate emergentibus comitatam, tanquam 
angioitidem gradus cujuscumque habendam esse? 

Quamquam series symptomatum qnae angioiti- 
dis veluti faciem externam constituunt, ut superius 
demonstravimus , sit numerosa; quandoque tamen 
nonnisi difficulter diagnosis hujus morbi eruitur, 
quod tunc praecipue evenit quum vasa profundio- 
ra eminentius occupat; unde fit, ut essentialia et 
eminentiora morbi phaenomena in medici sensus 
non cadant. Quum igitur manca siu pars sympto- 
matologica, interest ut diligenti investigatione cau- 
sas omnes hujus morbi inquirat medicus. 

Tribus gradibus,ut mihi videtur, hujus morbrin- 
tensitas reduci potest: a) Quum nulla in processu 
piastico , et mixtione organica , ideoque nec in vo- 
lumine, nec in uuione, nec in forma partium adsit 
differentia, sed major et morbosa in stimulos rece- 
plivitas, aderit tunc primus et minimus gradus, qui 
arteriositas a recentioribus nuncupatur. 

Rubinius et Tommasinius hanc majorem susce- 
ptivitatem stimulorum, nervosis illis fibrillis deman- 
dant, quae novitus semper generantur, sub proces- 

sus phlogistici, eliam mitissimi, decursu; atque bicce 
gradus, juxta dynamistas, ad dynamicas adfectiones 
stricte spectat 

b) Si cum sensibilitate et irritabilitate systema- 
tis vasorum morbose evectis, simul vegetatio inten- 
sior incedat, ita *it mixtio organica et rationes me- 
chanicae modo perceptibili vitiose mutentur, alter 
angioitidis gradum locum habebit. 

c) Si tandem irritatio et vegetatio ad eum usque 
gradum tollantur, ut rationes mechanicae et mixtio 
organica notabiliter adficiantur, graviores exitus, 
immo destructio immineant ? tertius morbi gradus 
in conspectum prodibit 

Hicce ultimus et secundus veram angioitidem 5 pri- 
mus potius opportunitatem ad angioitidem constituit. 

De Terminationibus Angioitidis. 

Angioitis, juxta intensitatem suam, et circumstan- 
tias individuo proprias, tribus modis terminatur: 

a) vel in salutem, 

b) vel in alios morbos, 

c) vel in mortem. 

a) In salutem; et haec terminatio plus minusve 
cito obtinet juxta ablationem illorum phaenomeno- 
rum et illarum mutationum organico-dynamicarum, 
quae essentiam vel conditionem pathologicam an- 
gioitidis constituunt 

b) Secundus terminationis modus locum habet 
quum angioitis benigne non resolvitur, et tunc pro- 
ducit infaustas semetipsius sequelas, vel novos mor- 

bosos processus, vel posthumas adfectioues, quomo- 
documque vocentur. Qui transitus erunt vel dyna- 
mici, vel organici: ad primos refertur vitium quod- 
cumque incitationis superstes, v. g. vasorum torpor, 
congestiones, sthases chronicae; ad secundos quod- 
cumque vitium vegetationis angioitidis residuum, 
uti exsudationes , bjrdropes, induramenta, coalitus, 
exulcerationes, suppurationes, et gangraena. 

c) Quum inflammatio ad eum pervenerit gra- 
dum , ut resolutio impossibilis sit , vel ob individui 
peculiares circumstantias, vel ob vim angioitidis, 
tunc tertius infaustissimus superveniet terminatio- 
nis modus, interitus. 

Ab attenta phaenomenorum morbosorum consi- 
deratione, et a causarum justa pensitatione , clare 
patet, morbum quidem in systemate sanguifero, uti 
monuimus, esse considerandum . Nihilo tamen ser 
cius, quamvis tanta luce hisce ultimis temporibus 
inflammationis doctrina refulgeat, et tanta adsit ob- 
servationum copia Hunteri, Sasse, Meckel, Reil, 
Hogdson, Puchelt, in phlogoses systematis sanguife- 
ri; confitendum tamen,nimiam facilitatem ad praee- 
sistem phlogosim e cadaverum dissectorum siguis 
argumentandi eo pervenisse, ut jure meritoque salse 
quidam dixerit, angioitidem nunc nimis diffusam es- 
se. Est observatio J. P. Franck et Corwisart, a ru- 
bro parietis internae arteriarum colore phlogosim 
▼ascularem et quidem intensam deducendam esse; 
atque Dalbant simile phaenomenon tanquam con- 
stans signum angioitidis praedicat, id coufirmans 

ex observationibus iu nosocomio parisiensi institu- 
tis. At si revera hocce character sufficiens esset ad 
pronunciandam de angioitide sententiam, morbus 
iste frequentior quam quod jure concedi potest 
conspiceretur; sed Morgagni, Dayy et Nespoli ob- 
servationes insufficientiam hujus characteris satis 
jam ostenderunt. In cadavere igitur ab acuta an- 
gioitide necati, color ruber vivax, densum, et im- 
plicatum vasculorum ex pariete salientium reticu- 
lum, transudatio interna, coalitus, pseudomembra- 
nae, gelatina, materia puriformis tutum praegressae 
phlogoseos indicium constituunt. Haecce fuerunt 
reapse phaenomena observata in inflammatione va- 
sorum a Mekel, Sasse, Barde, et majori extensione 
et perspicacia a doctissimo Meli. 

■ 

De Therapia. 

• 

Si morbi exitum felicem desideramus, etiam pro* 
cessu phlogistico gravissimo, ipsnm jam ab initio 
adgredi oportet methodo firma prompta et energica. 
Franck et Barde observarunt, quod plerumque sero 
nimis angioitide acuta laborantibus medicina para- 
tur, si morbus stadium invasionis transgressus, ra- 
dices jam fixerit satis profundas. Mortem plerum- 
que hujuscemodi aegrorum plorarunt, venae sectio- 
nibus et aliis subsidiis therapeulicis incassum ad- 
ministratis. Quod si angioitis, cujus historiam clar. 
Meli exaravit, quamvis jam ab initio convenienter 
curata, infeliciter tamen judicata est; hoc non adeo 
a curatione energica minus vel immature suscepla 

est derivandum . quam ab errore diaetetico, cujus 
culpa morbus ferocius recruduit, mortemque iu- 
tulit 

Hisce praemissis. quatuor statuimus indicationes 
in angioitidis tberapia adimplendas : 

a) causas scilicet amovere, 

b) morbum statim et convenienter adgredi, 

c) crises praeparare, 

d) et convalescentiam suo tempore dirigere. 

a) Gausas disponentes tum congenitas tum ad- 
quisitas, et causas occasionales dynamicas, pro viri- 
bus auferre studendum est; vel, si hoc non conce- 
ditur , illuc conatus sunt convertendi , ut minorem 
vel minimum in morbum jam decurrentem exer- 
ceant influxum . Quod autem ad causas occasiona- 
les mechanicas respicit, necesse est. juxta causarum 
ipsarum indolem, investigationes et tractamen cau- 
sale dirigere. Si v. g. angioitis a venae sectione phle- 
botomo impuro, vel aspero, vel obtuso instituta ori- 
ginem duxerit, quaerendum est an particula quae- 
dam instrumenti, vel impurum aliquid ipsi antea 
adhaesum in vulnere remanserit, et lateat; et sub- 
sidium chirurgicum petat, et s. p. 

b) Quamquam angioitis promptam et activam 
methodum antiphlogisticam exposcat, non tamen in 
venae sectionibus unice ndendum est, usque dum 
motus arteriarum ad pristinam redeant normalita- 
tem. Et revera, quid illae triginta duae venae sectio- 
nes a Bordeu tali in morbo institutae profuerunt? 
Vel potius nonne reapse morbum eo citius ad fu* 

uestum exitum perduxerunt? Vidit quondam Spe- 
rauza iu simili morbo violentissimum vasorum or- 
gasmum, in quo vibratio., durities, atque pulsuum 
ictus aegrotum constanter ad extrema usque vkae 
momenta comitarunt, quamquam pluries vena se- 
cta fuisset, et ultima venae sectio morte ipsa im- 
minenti, institueretur. £x quibus patet non unicum 
esse remedium venae sectionem, neque huicce so- 
lumraodo fidendum. Attamen neque expectanti me- 
dicinae nimis credendum; et boc medico persuasum 
sit, quod si remaneat decursus morbi, qnem curat, 
veluti iners spectator, potest fieri, ut et mortis sui 
aegroti iners et maledictus spectator fiat. rlyppocra- 
les morbos inflammatorios sanabat methodo expe- 
ctativa; Galenus venam ad deliquium usque secan- 
do. Quotidiana experientia et momentorum sanctio 
satis superque demonstrarunt, in hujuscemodi ca- 
sibus medicinam activam praeferendam esse, dum- 
modo finibus philosophicae prudentiae convenienter 
contineatur. Venae sectioni, apta administratio me- 
dicamentorum deprimentium , digitalis purpureae , 
uitri, aquae cohobatae lauri cerasi nubenda, nec 
non potubus copiosis frigidis , et glacie ipsa uten- 
dum. Diaeta erit severissima. 

c) Morbo strenue oppugnato et destructo. ad cri- 
ses attendat medicus diligenter. Quidquid dicant 
theoristae de crisibus, axioma practicum, erit aeter- 
num, quod plerique morbi ab ipsarum solo adven- 
tu laete dijudicentur, quod ipsarum absentia mali 
sit semper ominis. Transpiratio placide adaucta, uri- 

nae tarbidae et dein sedimentosae, erunt sigoa cri- 
tica exitus felicis hujus morbi. 

d) Apta methodo diaetetica, nutriente, sed non 
calefaciente, convalescentia firmetur. Omnes errores 
diaetetici severissime prohibeanlur, ut praemium ve- 
luti coronam suorum laborum accipiat medicus phi- 
losopbus. 

Distinguat convenienter medicus primariam a se- 
cundariis adfectionibus, et caveat ne complicet in- 
dicationes therapeuticas, subsidia ad effectus potius 
quam ad causas dirigens. Medicina tetigit hic splen- 
didissimum gloriae et utilitatis fastigium. Logica 
medica, observatione et experientia orta et adaucta, 
sani ingenii acumine suiTulta, methodi curativae 
simplificandae modum docuit, atque medicum inci- 
tavit ad constantem primariae adfectionis conside- 
rationem, a quo tot secundariae saepe saepius eve- 
niunt, quae rudem empiricum intricant frequenter 
et confundunt^in damnum gravissimum infelicis ae- 
groti. Paucis pharmacis supramemoratis conclama- 
tam angioitidem cum incipientibus hydropis termi- 
nationibus sanatam vidi; sed haec vidi, quia doctor 
Clpche, director et medicus primarius nosocomii 
tridentini, logica illa quae medicum vere philoso- 
phum eflbrmat,et quae ipsum existimatum etcarum 
medicae reipublicae, et societati utilem reddit, fir- 
mam decisamque pronuntiavit diagnosim, neque no- 
vis motus epigenomenis, quibus alia subsidia exposci 
videbantur, in methodo statuta strenuus continua- 
\it tauta felicitate, ut brevi tempore, aegro ad pri- 

stinam salutem reslituto., gratulati simus: quod nu- 
per elapsis feriis autumualibus factum est. 

De Prognosi. 

Quod autem ad prognosim spectat , legibus ge- 
neralibus ipsa gubernatur. Cauta sit semper; maxi- 
mi enim momenti est adfectio, nobilissimum syste- 
ma occupans, et in funestas terminationes, altiori 
gradu si vigeat, utplurimum nitens. 

Haec sunt pauca quae de angioitide ad inaugu- 
ralem dissertationem, pro temporis angustiis, colli- 
gere 9 meditari, exponere potui. Systematum singulo- 
rum et nniversorum adfectiones maximi videntur 
momenti non tantum ex eo, quod jam ex semetipsis 
graves et periculosae sint, sed ex considerationibus 
quoque, quibus a pathologo et physiologo submitti 
possunt. Pathologia materiam exhibet qnandoque ad 
ulteriorem physiologiae perfectionem. Alteratae fun- 
ctionrs systematis cujusdam, et sjrmpathicae alte- 
rius perturbationes clara luce demonstrant relatio- 
nem ipsis intercedentem. Quum physiologia statne- 
rit leges relationum singulorum systematum, ipsa 
et pathologia utilis et splendidi progressus laudem 
acquirent. Sed a sola factorum particularium seve- 
ra et logica pensitatione integra et solemnis haecce 
cognitio speranda, qua medicina ad gloriae culmen, 
quod aliae scientiae tetigerunt, sperandum fore ut 
perducatur. 

THESES 



I. Morbos esse in acternum medicinae relucta- 

turos falsum. 
II. Medicamenta non sunt absoluta, sed tantum 
relativa. 

III. Medicus non omnes morbos, quos sanare in 

ejus potestate esset, sanare debet. 

IV. Medicamentorum forma fluidamagis proficua. 
V. Arteriositas momentum disponens ad arteri- 

tidem constituit. 
VI. Irritatio, ablata causa, cessat 
VII. Inflammatio cum irritatione semper conjun- 
gitur; non semper tamen irritatio cum in- 
flammalione. 

VIII. Praedicata nunc temporis sulphatis chininae 
actio deprimens confirmari adhuc debet. 
IX. Bisulphas chininae majori activitate accessi- 

fuga ac sulphas chininae gaudet 
X. Ulcera corneae nunc venae sectionibus, nunc 

stimulantibus curantur. 
XI. Strangulati, apoplectici plerumque moriuntur. 
XII. Aquae minerales artefactae naturalibus lon- 
ge postponendae sunt. 

